
Ministru kabineta sēdes protokollēmums

Informatīvais ziņojums "Informatīvais ziņojums "Par Ministru prezidenta 2024. gada 13. decembra rezolūcijā Nr. 7.8.5./2024-DOC-2324-3705 dotā uzdevuma izpildi""

· 1. Pieņemt zināšanai iesniegto informatīvo ziņojumu.
· 2. Klimata un enerģētikas ministrijai pēc Eiropas Komisijas lēmuma par līdzekļu izmaksu investīciju priekšlikuma “Atbalsts Latvijas elektrotīkla jaudas pastiprināšanai” (Support for an increased capacity of the Latvia’s electricity grid) īstenošanai spēkā stāšanās dienas sagatavot un klimata un enerģētikas ministram līdz 2025. gada 31. decembrim iesniegt izskatīšanai Ministru kabinetā tiesību akta projektu par elektroenerģijas pārvades un sadales tīklu modernizāciju atbilstoši Modernizācijas fonda ietvaros Eiropas Investīciju bankas apstiprinātajam investīciju priekšlikumam “Atbalsts Latvijas elektrotīkla jaudas pastiprināšanai” (Support for an increased capacity of the Latvia’s electricity grid) atbilstību prioritārās investīcijas statusam saskaņā ar Eiropas Parlamenta un Padomes 2003. gada 13. oktobra direktīvas 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Savienībā un groza Padomes Direktīvu 96/61/EK, nosacījumiem.
· 3. Klimata un enerģētikas ministrijai sadarbībā ar Satiksmes ministriju informatīvā ziņojuma par Emisijas kvotu izsolīšanas instrumenta darbības stratēģiju līdz 2030.gadam ietvaros izstrādāt iespējamos prioritāros pasākumus un izvērtēt finansēšanas iespējas atsevišķu Rail Baltica projekta aktivitāšu īstenošanai.

